 Cabdiraxmaan Cabdilaahi Ismaaciil Saylici, ayaa si sharaf iyo qiimo leh u soo dhaweeyey siyaasiyiinta cusub, waxaannu muujiyey sida uu ugu faraxsan yahay cududda Siyaasi Cabdirashiid Xasan Mataan iyo Cismaan Sheekh Cabdi ku soo biiriyeen xisbiga KULMIYE, isaga oo bulshada reer Awdal-na ka codsaday inay xoojiyaan taageeradooda KULMIYE oo uu xusay inay dan weyni ugu jirto gobolka, Reer Awdal waxaan leeyahay inaynu cududeena gelino xisbiga KULMIYE laba faaiido oo waaweyn bay leedahay, waa marka horee qaran ahaan bay faaiido inoogu leedahay inaynu awooddeena isugu geyno xisbigan la wada bidhaansanayo, marka labaadna duruufo badan oo gobolka yaalla ayey dawo ka tahay inaynu xisbigan ku midowno, taasna ha fudaydsanina, ayuu yidhi Cabdiraxmaan Cabdilaahi Ismaaciil Saylici. 